**APSTIPRINĀTS**

Viļakas novada domes

Iepirkumu komisijas

08.05.2018. sēdē

(protokols Nr.1)

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_ T.Locāne

ATKLĀTA KONKURSA

**„Viļakas Valsts ģimnāzijas ēkas pārbūve ERAF darbības programmas projekta “Modernizēt mācību vidi Viļakas Valsts ģimnāzijā” ietvaros”**

**(ID.Nr.VND 2018/14/ERAF AK)**

**NOLIKUMS**

Viļakā

 2018

**1. Vispārīgā informācija**

## *1.1. Iepirkuma identifikācijas numurs*

 VND 2018/14/ERAF AK

***1.2. Pasūtītājs, kontaktpersonas***

1.2.1. Pasūtītājs:

Viļakas novada dome

Adrese: Abrenes iela 26, Viļaka, Viļakas novads, LV-4583

Reģ.Nr.90009115618

1.2.2. Kontaktpersonas:

1.2.2.1. saistībā ar iepirkuma priekšmetu: Juris Pužuls, Viļakas Valsts ģimnāzijas Ēku un teritoriju apsaimniekošanas pārzinis, mob.26363664;

1.2.2.2. saistībā ar iepirkuma dokumentu sagatavošanu un noformēšanu: Dace Dzērve, Viļakas novada domes iepirkumu komisijas sekretāre, mob.28319507, e-pasta adrese: dacedzerve@tvnet.lv

***1.3. Pretendents***

## 1.3.1. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

## 1.4. Atklāta konkursa dokumentu saņemšana

1.4.1. Nolikumam ar pielikumiem ir nodrošināta tieša un brīva elektroniskā pieeja Viļakas novada domes mājas lapā [www.vilaka.lv](http://www.vilaka.lv), sadaļā “Iepirkumi” (<http://vilaka.lv/index.php?page=vilakas-novada-dome-2018-2>), kā arī EIS e-konkursu apakšsistēmā (<https://www.eis.gov.lv/EKEIS/Procurement/>).

1.4.2. EIS reģistrēta ieinteresētā persona var reģistrēties kā Nolikuma saņēmējs. Informācija par to, kā pretendents var reģistrēties EIS pieejama:

<https://www.eis.gov.lv/EIS/Publications/PublicationView.aspx?PublicationId=883> .

## 1.5. Piedāvājuma iesniegšanas un atvēršanas vieta, datums, laiks un kārtība

1.5.1. Ievērojot Publisko iepirkumu likuma (turpmāk – PIL) 39.panta pirmajā daļā noteikto, piedāvājumi ir iesniedzami tikai elektroniski, EIS e-konkursu apakšsistēmā (<https://www.eis.gov.lv/EKEIS/Supplier/>) **līdz 07.06.2018., plkst.13.00.** Piedāvājumi, kas iesniegti pēc minētā termiņa vai ārpus EIS e-konkursu apakšsistēmas, tiks atzīti par neatbilstošiem atklāta konkursa nolikuma (turpmāk – Nolikums) prasībām un tiks atgriezti iesniedzējiem.

1.5.2. Piedāvājumu atvēršana notiek tūlīt pēc piedāvājumu iesniegšanas termiņa beigām: 07.06.2018., plkst.13.00, Viļakas novada domē, Abrenes ielā 26, Viļakā (101.kabinets). Piedāvājumi tiek atvērti, izmantojot Valsts reģionālās attīstības aģentūras (VRAA) mājaslapas tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.

1.5.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

## 1.6. Piedāvājuma noformēšana

1.6.1. Piedāvājums jāiesniedz elektroniski EIS e-konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie varianti:

1.6.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

1.6.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.6.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.6.2. Pieteikuma veidlapa un izmaksu tāmes jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

1.6.3. Visus dokumentus pretendents iesniedz elektroniskā formā. Iesniegtā piedāvājuma dokumentu paketei jābūt parakstītai. Dokumentu parakstīšanai pretendents izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Saskaņā ar PIL 38.panta astoto daļu, pretendents, iesniedzot piedāvājumu elektroniski, ir tiesīgs ar vienu drošu elektronisko parakstu parakstīt visus dokumentus kā vienu kopumu.

1.6.4. Piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tā apliecinātu tulkojumu latviešu valodā.

1.6.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

***1.7. Piedāvājumu šifrēšana***

1.7.1. EIS e-konkursu apakšsistēma nodrošina piedāvājumu pirmā līmeņa šifrēšanu.

1.7.2. Ja pretendents piedāvājuma datu aizsardzībai izmantojis piedāvājuma papildu šifrēšanu, pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām, Viļakas novada domes Iepirkumu komisijai (turpmāk – Komisija) jāiesniedz elektroniskā atslēga ar paroli šifrētā dokumenta atvēršanai.

## *1.8. Piedāvājuma derīguma termiņš*

1.8.1. Iesniegtā piedāvājuma derīguma termiņš – ne mazāk kā 6 mēneši no piedāvājumu saņemšanai noteiktā datuma.

**2. Informācija par iepirkuma priekšmetu un piedāvājuma cenu**

2.1. Iepirkuma priekšmets ir Viļakas Valsts ģimnāzijas ēkas pārbūve, atbilstoši Tehniskajai specifikācijai (skat. *1.pielikumu*).

CPV kods: pamata iepirkuma priekšmets – 45454000-4.

2.2. Objekta apskati var veikt darba dienās, pirms tam, sazinoties ar Nolikuma 1.2.2.1.punktā norādīto kontaktpersonu.

2.3. Līguma izpildes termiņi – līdz 16.08.2019. Līguma izpildes termiņu nevar pagarināt.

2.4. Līguma izpildes vieta – Pils iela 11, Viļaka, Viļakas novads.

2.5. Piedāvājumā cenu norāda *euro*. Pretendentam cenā jāiekļauj visi ar attiecīgo līguma izpildi saistītie izdevumi, t.sk., visi nodokļi, nodevas, iespējamie sadārdzinājumi un citas cenu izmaiņas.

2.6. Pretendents nevar iesniegt piedāvājuma variantus.

**3. Apmaksas nosacījumi**

3.1. Uzņēmējs ir tiesīgs prasīt avansa izmaksu līdz 20% no līgumcenas (bez PVN). Avanss tiek izmaksāts nākamajā dienā pēc aizņēmuma saņemšanas no Valsts Kases (30 kalendāro dienu laikā pēc rēķina iesniegšanas pasūtītājam). Izmaksātais avanss tiek dzēsts proporcionāli paveiktā darba apjomam, veicot starpmaksājumu.

3.2. Uzņēmējs ir tiesīgs prasīt divus starpmaksājumus par faktiski paveikto darbu apjomu. Katra starpmaksājuma pieprasījuma apmērs nedrīkst pārsniegt 30% no līgumcenas (bez PVN), ņemot vērā, ka vispirms tiek dzēsts izmaksātais avanss. Starpmaksājums tiek izmaksāts 20 (divdesmit) kalendāro dienu laikā pēc rēķina iesniegšanas.

3.3. Atlikums no līgumcenas (bez PVN) tiek izmaksāta 15 (piecpadsmit) kalendāro dienu laikā pēc līgumsaistību pilnīgas izpildes un pieņemšanas – nodošanas akta abpusējas parakstīšanas.

3.4. Līguma izpildes laikā līgumcenas izmaiņas nav pieļaujams. Pretendents uzņemas visu risku, kas saistīts ar iespējamo būvizmaksu sadārdzinājumu darbu veikšanas gaitā, un tas nekādā veidā nevar ietekmēt līgumcenu.

**4. Pretendenta kvalifikācijas prasības un iesniedzamie dokumenti**

|  |  |  |
| --- | --- | --- |
| **Nr.p.k.** | **Pretendenta kvalifikācijas prasības** | **Iesniedzamie dokumenti** |
| 4.1. | - | Pretendenta pieteikums dalībai konkursā, atbilstoši Nolikuma *2.pielikuma* veidlapai. |
| 4.2. | - | 1. Izmaksu tāmes, sagatavotas atbilstoši Tehniskās specifikācijas Darba uzdevumam un 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām.2. Izmaksu tāmes jāiesniedz Microsoft Excel vai līdzvērtīgā formātā.3. Pretendents nav tiesīgs iesniegt piedāvājuma variantus. |
| 4.3. | Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs. | 1. *Dokuments par reģistrāciju nav jāiesniedz* – informācijas iegūšanai tiek izmantota Elektronisko iepirkumu sistēma (turpmāk – EIS) <https://www.eis.gov.lv/>2. Ja pretendents, kā arī tā apakšuzņēmēji un personas, uz kuras iespējām pretendents balstās ir reģistrēti līdzvērtīgā reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija. |
| 4.4. | 1. Pretendents ir reģistrēts Būvkomersantu reģistrā, saskaņā ar Būvniecības likuma 22.panta un Ministru kabineta 25.02.2014. noteikumiem Nr.116 „Būvkomersantu reģistrācijas noteikumi”.2. Attiecībā uz ārvalstu būvkomersantam, pasūtītājs atzīst attiecīgās valsts prasībām atbilstoši reģistrētu pretendentu.3. Uz būvdarbu uzsākšanas brīdi, saskaņā ar Būvniecības likuma 22.pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji. | 1. *Dokuments par reģistrāciju nav jāiesniedz* – informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_merchants> 2. Ārvalstu būvkomersantam jāiesniedz līdzvērtīga dokumenta kopija, ko izdevušas attiecīgās dalībvalsts struktūras.3. Ja pretendents vēl nav reģistrēts Būvkomersantu reģistrā (tai skaitā ārvalstu komersants), tas iesniedz apliecinājums, ka gadījuma, ja tas tiks atzīts par uzvarētāju, tas reģistrēsies Būvkomersantu reģistrā un nodarbinās sertificētu speciālistu (norādīt sertificētā speciālista vārdu) jomā, uz kuru piesakās. |
| 4.5. | 1. Pretendentam ir šādi sertificēti speciālisti:* ēku būvdarbu vadītājs;
* siltumapgādes un ventilācijas sistēmu būvdarbu vadītājs;
* ūdensapgādes un kanalizācijas sistēmu būvdarbu vadītājs;
* elektroietaišu būvdarbu vadītājs.

2. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. | 1. *Sertifikāta kopija nav jāiesniedz* – informācijas iegūšanai tiek izmantots BIS Būvprakses un arhitekta prakses sertifikātu reģistrs <https://bis.gov.lv/bisp/lv/specialist_certificates> 2. Pretendentam jānorāda sertificēto speciālistu sertifikātu numuri veidlapas „Pieteikums dalībai atklātā konkursā” 4.4.punktā (skat. Nolikuma *2.pielikumu*).3. Ārvalstu pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. |
| 4.6. | Pretendents var balstīties uz citas personas profesionālajām iespējam, neatkarīgi no savstarpējo attiecību tiesiskā rakstura. Šādā gadījumā pretendents pierāda, ka tā rīcībā būs nepieciešamie resursi. | 1. Ja pretendents balstās uz citas personas profesionālajām spējām, tas iesniedz šīs personas apliecinājumu vai vienošanos ar to par nepieciešamo resursu nodošanu pretendenta rīcībā.2. Par personu, uz kuras iespējām pretendents balstās, papildus ziņas jāsniedz veidlapas „Pieteikums dalībai atklātā konkursā” 4.5.punktā (skat. *2.pielikumu*). |
| 4.7. | Pretendenta gada vidējais finanšu apgrozījums būvniecībā par iepriekšējiem trīs finanšu gadiem ir vismaz EUR 700 000.00. | Apliecinājums par vidējo neto apgrozījumu (bez PVN) ne vaira kā par trim iepriekšējiem pārskata gadiem, ciktāl informācija par šo apgrozījumu ir pieejam, ņemot vēra pretendenta dibināšanas vai darbības uzsākšanas gadu. |
| 4.8. | 1. Pretendents var balstīties uz citu personu finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi.2. Gadījumā, ja pretendents Nolikumā noteiktās finanšu spēju prasības izpildei balstās uz citas personas finansiālajām iespējām, tam kopā ar attiecīgo personu jābūt solidāri atbildīgiem par iepirkuma līguma izpildi. | 1. Ja pretendents balstās uz citas personas finansiālajām iespējām, tas iesniedz šīs personas apliecinājumu vai vienošanos ar to par sadarbību konkrēta līguma izpildē.2. Par personu, uz kuras iespējām pretendents balstās, papildus ziņas jāsniedz veidlapas „Pieteikums dalībai atklātā konkursā” 4.5.punktā (skat. *2.pielikumu*).3. Iepirkuma norises gaitā Komisija izvērtēs, vai gadījumā, ja pretendents balstās uz citu personu finansiālajām iespējām, attiecīgo resursu nodošana ir pierādīta (piemēram, pretendents ir izveidojis personu apvienību, kura kopumā ir atbildīga par līguma izpildi, t.sk., finansiālajām saistībām, vai ir iesniedzis citus līdzvērtīgus pierādījumus (piemēram, apņemšanos uz līguma izpildes brīdi izveidot apvienību, kas būs solidāri atbildīga par līguma izpildi). |
| 4.9. | Pretendents konkrētu darbu izpildei var piesaistīt apakšuzņēmējus. Šajā gadījumā pretendents par apakšuzņēmēju sniedz ziņas tikai tad, ja to veikto darbu/pakalpojumu/piegāžu vērtība ir vismaz 10% no kopējās iepirkuma līguma vērtības vai lielāka. | Ja apakšuzņēmēja veikto darbu/pakalpojumu/piegāžu vērtība ir vismaz 10% no kopējās iepirkuma līguma vērtības vai lielāka, pretendents norāda attiecīgās ziņas veidlapas „Pieteikums dalībai atklātā konkursā” 4.6.punktā (skat. *2.pielikumu*). |
| 4.10. | Saskaņā ar PIL 49.panta pirmo daļu pretendentam ir tiesības iesniegt Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai Nolikumā noteiktajām pretendentu kvalifikācijas prasībām, t.i., pretendents ir tiesīgs neiesniegt piedāvājumā sākotnēji visus Nolikumā pieprasītos dokumentus, ja tas apliecina atbilstību ar ESPD. | 1. Eiropas vienotā iepirkuma procedūras dokumenta forma pieejama Eiropas Komisijas 05.01.2016. Īstenošanas regulā 2016/7, ar ko nosaka standarta veidlapu Eiropas vienotajam iepirkuma procedūras dokumentam (aizpildāms tās 2.pielikums, t.i., regulas pielikums *word* formātā) vai, izmantojot tiešsaistes pakalpojumu – <https://ec.europa.eu/tools/espd/filter?lang=lv> Pretendents aizpildīto veidlapu izdrukā un pievienot piedāvājumam.2. ESPD iesniedz arī par katru personu, uz kuras iespējām pretendents balstās, un par tā norādīto apakšuzņēmēju, kura veicamo darbu/pakalpojumu/piegāžu vērtība ir vismaz 10% no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku.3. Pretendents var iesniegt ESPD, kas bijis iesniegts citā iepirkuma procedūrā, ja apliecina, ka tajā iekļautā informācija ir pareiza. |
| 4.11. | 1. PIL 42.panta pirmajā daļā minētie izslēgšanas noteikumi tiek pārbaudīti attiecībā uz:* pretendentu;
* personu, kura ir pretendenta valdes vai padomes loceklis, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli;
* personālsabiedrības biedru, ja pretendents ir personālsabiedrība;
* apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no kopējās iepirkuma līguma vērtības;
* personu, uz kuras iespējām pretendents balstās, lai apliecinātu kvalifikācija atbilst iepirkuma procedūras dokumentos noteiktajām prasībām.

2. PIL 42.panta pirmajā daļā minētie izslēgšanas noteikumi tiek pārbaudīti attiecībā uz pretendentu, kuram būtu piešķiramas līguma slēgšanas tiesības. 3. *Uzticamības nodrošināšanai iesniegto piedāvājumu vērtēšana* – saskaņā ar PIL 43.panta otro daļu, ja pretendents vai personālsabiedrības biedrs atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendentam tas jānorāda piedāvājumā un, ja pretendents tiek atzīts par tādu, kuram būtu piešķiramas līguma slēgšanas tiesības, tam, pēc Komisijas pieprasījuma, būs jāiesniedz skaidrojums un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. | 1. *Dokumenti nav jāiesniedz* – pretendentu izslēgšanas gadījumi tiks pārbaudīti PIL 42.pantā noteiktajā kārtībā.Informācijas iegūšanai tiek izmantota Elektroniskā iepirkumu sistēma <https://www.eis.gov.lv/> 2. Jānorāda papildus informācija par PIL 42.panta pirmās daļas 1., 3., 4., 5., 6. vai 7.punktā minēto izslēgšanas gadījumam esamību/neesamību veidlapas „Pieteikums dalībai atklātā konkursā” 4.8.punktā (skat. *2.pielikumu*). |
| 4.12. | Piedāvājums jāparaksta pretendentu pārstāvēt tiesīgai personai. | Ja piedāvājumu paraksta pilnvarotā persona, piedāvājumam jāpievieno šīs personas pilnvarošanas dokuments.  |
| 4.13. | 1. Ja piedāvājumu iesniedz piegādātāju apvienība, piedāvājuma dokumentus paraksta, atbilstoši piegādātāju savstarpējās vienošanās nosacījumiem.2. Pretendentam kvalifikācijas atlases prasību dokumenti jāiesniedz par katru apvienības dalībnieku. Uz katru apvienības dalībnieku attiecas Nolikuma 4.3., 4.4. un 4.11.punkts, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, to tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |

**5. Piedāvājumu izskatīšana un vērtēšana**

5.1. Atklāts konkurss tiek rīkots, lai pasūtītājs, varētu piedalīties projektu konkursā, norādot precīzas būvdarbu izmaksas. **Ja projekta iesniegums netiks apstiprināts, iepirkuma līgums netiks slēgts, un iepirkuma procedūra tiks pārtraukts.**

5.2. Komisija pārbauda piedāvājuma noformējuma atbilstību Nolikuma 1.6.punktā norādītajām prasībām. Lemj par to, vai iesniegtais piedāvājums noformēts atbilstoši Nolikuma prasībām. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.

5.3. Komisija pārbauda pretendenta atbilstību Nolikuma 4.punktā norādītajām kvalifikācijas prasībām. Saskaņā ar 28.02.2017. Ministru kabineta noteikumu Nr.107 „Iepirkuma procedūru un metu konkursu norises kārtība” 16.punktu, Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības. Ja pretendents nav iesniedzis kādu no pieprasītajiem dokumentiem, piedāvājums netiek vērtēts.

5.4. Ja Komisija konstatē, ka, atbilstoši Nolikuma 4.punkta nosacījumiem, iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija, Komisijas noteiktajā termiņā, izskaidro vai papildina šajos dokumentos ietverto informāciju.

Izziņas un citus dokumentus, kurus PIL iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Attiecīgais dokumentu derīgumu termiņš ir attiecināms vienīgi uz tām izziņām un dokumentiem, kuri ir iesniedzami saskaņā ar PIL, nevis uz tādiem dokumentiem, kas, piemēram, apliecina pretendenta kvalifikāciju vai saimniecisko stāvokli.

Ja pretendents nav sniedzis pieprasītās informācijas skaidrojumu vai papildinājumu, atbilstoši Komisijas noteiktajām prasībām, Komisija piedāvājumu vērtē pēc tās rīcība esošās informācijas.

5.5. Komisija nenoraida pretendentu, ja tam, atbilstoši Latvijas normatīvajiem aktiem, nav noteiktā juridiskā statusa, bet tas ir tiesīgs piegādāt preces vai sniegt pakalpojumus, atbilstoši tās Eiropas Savienības dalībvalsts normatīvajiem aktiem, kurā dibināts.

5.6. Komisija pārbauda pretendenta piedāvājuma atbilstību Nolikuma *1.pielikumam* – Tehniskajai specifikācijai. Tāmēs ir jābūt precīzi iekļautiem visiem pasūtītāja tehniskajā specifikācijā norādītajiem darbiem un to daudzumiem. Neatbilstoši piedāvājumi netiek vērtēti.

5.7. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, ja kļūdas tiek konstatētas, Komisija tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas. Vērtējot finanšu piedāvājumu, Komisija ņem vērā labojumus.

5.8. Komisija izvērtē finanšu piedāvājuma cenas, atbilstoši PIL 53.pantam, pārliecinoties, vai nav iesniegts nepamatoti lēts piedāvājums.

5.9. Komisija izvēlas piedāvājumu ar viszemāko cenu no piedāvājumiem, kas atbilst visām Nolikuma prasībām.

5.10. Ja pretendents, kuram būtu piešķiramas līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, Komisija, pirms lēmuma pieņemšanas par līguma slēgšanas tiesību piešķiršanu, pieprasa iesniegt dokumentus, kas apliecina pretendenta atbilstību atlases prasībām.

5.11. Ja pirms tam, kad pieņem lēmumu par iepirkuma līguma slēgšanas tiesību piešķiršanu, tiek konstatēts, ka vismaz divu piedāvājumu līgumcenas ir vienādas, pasūtītājs par izšķirošo piedāvājuma izvēles kritēriju nosaka tādu kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).

5.12. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar pretendentu, kurš piedāvājis nākamo zemāko cenu vai pārtrauc iepirkumu, neizvēloties nevienu piedāvājumu.

5.13. Pirms lēmuma pieņemšanas par līguma slēgšanas tiesību piešķiršanu nākamajam pretendentam, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicies slēgt līgumu. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.

**6. Apakšuzņēmēju nomaiņa un jauna personāla un apakšuzņēmēju piesaiste**

6.1. Iepirkuma procedūrā izraudzītais pretendents nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Iepirkuma procedūrā izraudzītajam pretendentam ir pienākums saskaņot ar pasūtītāju papildu personāla iesaistīšanu iepirkuma līguma izpildē.

6.2. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.

6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no PIL 62.panta trešajā daļā minētajiem nosacījumiem.

6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.5. Pārbaudot jaunā apakšuzņēmēja atbilstību, pasūtītājs piemēro PIL [42.panta](https://likumi.lv/doc.php?id=287760#p42#p42) noteikumus. PIL [42.panta](https://likumi.lv/doc.php?id=287760#p42#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

6.6. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.

**7. Iepirkuma līgums**

7.1. Pēc projektu konkursa pozitīva rezultāta saņemšanas, pasūtītājs slēgs ar izraudzīto pretendentu iepirkuma līgumu (skat. *3.pielikumu*), pamatojoties uz pretendenta piedāvājumu un saskaņā ar iepirkuma procedūras noteikumiem.

7.2. Pretendents līgumā norādīto cenu un būvdarbu izpildes termiņus nav tiesīgs grozīt.

7.3. Saskaņā ar PIL 63.panta ceturto daļu, publiska būvdarbu līguma gadījumā pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iepirkumā uzvarējušais uzņēmējs iesniedz būvdarbos/pakalpojumā/piegādēs iesaistīto apakšuzņēmēju, kuru veikto darbu/pakalpojumu/piegāžu vērtība ir vismaz 10% no kopējās iepirkuma līguma vērtības vai lielāka (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī uzņēmēja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā uzņēmējs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu/pakalpojumu/piegāžu veikšanā.

7.4. Saskaņā ar PIL 63.panta piekto daļu, pasūtītājs, pēc apakšuzņēmēja pieprasījuma, maksājumus par apakšuzņēmēja sniegtajiem darbiem/pakalpojumiem/piegādēm, kuru apmaksas termiņu uzņēmējs kavē, ja pasūtītājs nav izmaksājis visu uzņēmējam pienākošos līgumcenu, pasūtītājs uz apakšuzņēmēja iesniegta rēķina pamata pārskaita tieši apakšuzņēmējam un par attiecīgo summu samazina maksājumu uzņēmējam. Pasūtītājs pirms apakšuzņēmēja rēķina apmaksas informē par šādu pieprasījumu uzņēmēju un ļauj tam izteikt viedokli par pieprasījuma pamatotību.

**8. Pretendenta tiesības un pienākumi**

## 8.1. Pretendenta tiesības

8.1.1. Apvienoties grupā ar citiem pretendentiem un iesniegt vienu kopēju piedāvājumu.

8.1.2. Ierosināt, lai tiek rīkota iepirkuma procedūrā ieinteresēto pretendentu sanāksme. Komisija sanāksmi rīko, ja ne vēlāk kā 10 dienas pirms piedāvājumu iesniegšanas termiņa pēdējās dienas, ir saņemti vismaz 2 ieinteresēto pretendentu priekšlikumi rīkot sanāksmi. Sanāksme tiek rīkota ne vēlāk ka 5 dienas pirms piedāvājumu iesniegšanas termiņa pēdējās dienas, un informācija par sanāksmi tiek ievietota pasūtītāja profilā vismaz 3 dienas iepriekš.

8.1.3. Pirms piedāvājumu iesniegšanas termiņa beigām, grozīt vai atsaukt iesniegto piedāvājumu.

8.1.4. Piedalīties piedāvājumu atvēršanas sanāksmē.

8.1.5. Iesniegt iesniegumu par iepirkuma procedūras pārkāpumiem, saskaņā ar PIL 68.pantu.

8.1.6. Saņemt piedāvājuma sagatavošanai nepieciešamo informāciju.

8.1.7. Izteikt iebildumus par Nolikumam pievienoto līguma projektu.

## 8.2. Pretendenta pienākumi

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju par savu kvalifikāciju un piedāvājumu.

8.2.3. Sniegt atbildes uz Komisijas jautājumiem, kas nepieciešama pretendentu atlases un piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

## 8.3. Iepirkuma komisijas tiesības

8.3.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti Komisijai.

8.3.2. Labot aritmētiskās kļūdas pretendenta finanšu piedāvājumā, informējot par to pretendentu.

8.3.3. Pieaicināt ekspertu pretendentu un piedāvājumu atbilstības pārbaudē un vērtēšanā.

8.3.4. Izvēlēties nākamo piedāvājumu ar zemāko cenu, ja izraudzītais pretendents atsakās slēgt iepirkuma līgumu ar pasūtītāju.

***8.4. Iepirkuma komisijas pienākumi***

8.4.1. Nodrošināt konkursa procedūras norisi un dokumentēšanu, atbilstoši PIL.

8.4.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

8.4.3. Pēc pretendentu pieprasījuma, normatīvajos aktos noteiktajā kārtībā, sniegt informāciju par Nolikumu.

8.4.4. Vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo Nolikumu.

**PIELIKUMI**

*1.pielikums* – Tehniskā specifikācija

*2.pielikums* – Pieteikums dalībai atklātā konkursā

*3.pielikums* – Iepirkuma līguma projekts

*1.pielikums*

Atklāta konkursa nolikumam

„Viļakas Valsts ģimnāzijas ēkas pārbūve

ERAF darbības programmas projekta

“Modernizēt mācību vidi Viļakas Valsts ģimnāzijā” ietvaros”

ID.Nr.VND 2018/14/ERAF AK

**TEHNISKĀ SPECIFIKĀCIJA**

1. Iepirkuma priekšmets ir Viļakas Valsts ģimnāzijas ēkas pārbūve.

2. Objekta apskati var veikt darba dienās, pirms tam, sazinoties ar Nolikuma 1.2.2.1.punktā norādīto kontaktpersonu.

3. Līguma izpildes termiņš – līdz 16.08.2019. Līguma izpildes termiņu nevar pagarināt.

4. Līguma izpildes vieta – Pils iela 11, Viļaka, Viļakas novads.

5. Izmaksu tāmes jāsagatavo, atbilstoši iepirkuma Tehniskās specifikācijas Darba uzdevumam un 03.05.2017. MK noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām.

6. Piedāvājuma cenā jāiekļauj visi ar attiecīgo līguma izpildi saistītie izdevumi, t.sk., visi nodokļi, nodevas, iespējamie sadārdzinājumi un citas cenu izmaiņas, kā arī tādu darbu izmaksas, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā.

7. Būvdarbu garantijas termiņš – vismaz 3 gadi pēc pieņemšanas-nodošanas akta parakstīšanas.

8. Ja tehniskajā specifikācijā ir norādīti konkrētu ražotāju izstrādājumi, tos var aizstāt ar ekvivalentu citu ražotāju izstrādājumu izmantošana, ar nosacījumu, ka to galvenie raksturlielumi ir līdzvērtīgi Tehniskajā specifikācijā noteiktajiem.

**DARBA UZDEVUMS**

**Skat. failus VVG\_Darba uzdevums\_...**

*2.pielikums*

Atklāta konkursa nolikumam

„Viļakas Valsts ģimnāzijas ēkas pārbūve

ERAF darbības programmas projekta

“Modernizēt mācību vidi Viļakas Valsts ģimnāzijā” ietvaros”

ID.Nr.VND 2018/14/ERAF AK

**Skat. failu VVG\_Pieteikums dalībai konkursā\_2\_pielikums**

*3.pielikums*

Atklāta konkursa nolikumam

„Viļakas Valsts ģimnāzijas ēkas pārbūve

ERAF darbības programmas projekta

“Modernizēt mācību vidi Viļakas Valsts ģimnāzijā” ietvaros”

ID.Nr.VND 2018/14/ERAF AK

*Projekts*

Viļakas novada domes (Pasūtītāja) līguma reģistrācijas Nr.\_\_\_

Viļakas Valsts ģimnāzijas (VVĢ) līguma reģistrācijas **Nr.\_\_\_**

**BŪVDARBU LĪGUMS**

Par Viļakas Valsts ģimnāzijas ēkas pārbūvi, kas atrodas Pils ielā 11, Viļakā, ERAF specifiskā atbalsta mērķa 8.1.2 “Uzlabot vispārējās izglītības iestāžu mācību vidi 3.kārta” un projekta Nr.8.1.2.0/18/I/001 “Modernizēt mācību vidi Viļakas Valsts ģimnāzijā” realizācijas ietvaros

Viļakā \_\_.\_\_.2018.

**Viļakas novada dome**,adrese Abrenes iela 26, Viļaka, Viļakas novads, LV-4583, Reģ.Nr.90009115618, tās izpilddirektores **Zigrīdas Vancānes** personā, kura rīkojās pamatojoties uz likumu “Par pašvaldībām” un novada pašvaldības nolikumu (turpmāk – Pasūtītājs), no vienas puses,

**Viļakas Valsts ģimnāzija**,adrese Pils ielā 11, Viļaka, Viļakas novads, LV-4583, Reģ.Nr.90009135879, tās direktores **Sarmītes Šaicānes** personā, kura rīkojās pamatojoties uz novada pašvaldības nolikumu un iestādes nolikumu (turpmāk – VVĢ), no otras puses,

**… „….”**, adrese ….., LV-…, Reģ.Nr……., tās valdes ….. **……** personā, kura darbojas uz statūtu pamata (turpmāk – Uzņēmējs), no trešās puses,

visi kopā un katrs atsevišķi (turpmāk – Līdzēji), pamatojoties uz Viļakas novada domes Iepirkumu komisijas organizētā atklāta konkursa „Viļakas Valsts ģimnāzijas ēkas pārbūve ERAF darbības programmas projekta “Modernizēt mācību vidi Viļakas Valsts ģimnāzijā” ietvaros” ar ID.Nr.VND 2018/14/ERAF MI, rezultātiem un ….. iesniegto piedāvājumu, noslēdz šādu būvdarbu līgumu (turpmāk – Līgums):

**1.**     **Līguma priekšmets**

1.1. Uzņēmējs apņemas ar savu darbaspēku, tehniku, iekārtām un materiāliem veikt Viļakas Valsts ģimnāzijas ēkas (turpmāk – Objekts) pārbūvi (turpmāk – Darbi) Pils ielā 11, Viļakā, ERAF specifiskā atbalsta mērķa 8.1.2 “Uzlabot vispārējās izglītības iestāžu mācību vidi 3.kārta” un projekta Nr.8.1.2.0/18/I/001 “Modernizēt mācību vidi Viļakas Valsts ģimnāzijā” realizācijas ietvaros, atbilstoši Uzņēmēja iesniegtajam finanšu piedāvājumam (skat. *Pielikumu*).

**2.**     **Līgumcena un norēķinu kārtība**

2.1. Pasūtītājs par Līguma 1.1.punktā noteiktajiem Darbiem samaksā Uzņēmējam **……. EUR (……… *euro*, …. centi)**. Par PVN samaksu atbild Pasūtītājs.

2.2. Uzņēmējs ir tiesīgs prasīt avansa izmaksu līdz 20% no līgumcenas (bez PVN). Avanss tiek izmaksāts **nākamajā dienā pēc aizņēmuma saņemšanas no Valsts Kases (30 kalendāro dienu laikā pēc rēķina iesniegšanas Pasūtītājam)**. Izmaksātais avanss tiek dzēsts proporcionāli paveiktā darba apjomam, veicot starpmaksājumu.

2.3. Uzņēmējs ir tiesīgs prasīt divus starpmaksājumus par faktiski paveikto darbu apjomu. Katra starpmaksājuma pieprasījuma apmērs nedrīkst pārsniegt 30% no līgumcenas (bez PVN), ņemot vērā, ka vispirms tiek dzēsts izmaksātais avanss. Starpmaksājums tiek izmaksāts **20 (divdesmit) kalendāro dienu** laikā pēc rēķina iesniegšanas.

2.4. Atlikums no līgumcenas (bez PVN) tiek izmaksāta **15 (piecpadsmit) kalendāro dienu** laikā pēc līgumsaistību pilnīgas izpildes un pieņemšanas – nodošanas akta abpusējas parakstīšanas.

2.5. Līguma izpildes laikā līgumcenas izmaiņas nav pieļaujams. Pretendents uzņemas visu risku, kas saistīts ar iespējamo būvizmaksu sadārdzinājumu Darbu veikšanas gaitā, un tas nekādā veidā nevar ietekmēt līgumcenu.

2.6. Pēc Uzņēmēja nolīgtā apakšuzņēmēja pieprasījuma, maksājumus par apakšuzņēmēja sniegtajiem būvdarbiem/pakalpojumiem/piegādēm, kuru apmaksas termiņu Uzņēmējs kavē, ja Pasūtītājs nav izmaksājis visu Uzņēmējam pienākošos līgumcenu, Pasūtītājs uz apakšuzņēmēja iesniegta rēķina pamata pārskaita tieši apakšuzņēmējam un par attiecīgo summu samazina maksājumu Uzņēmējam. Pasūtītājs pirms apakšuzņēmēja rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību.

2.7. Apakšuzņēmēja pieprasītā summa tiek izmaksāta **15 (piecpadsmit) kalendāro dienu** laikā pēc apakšuzņēmēja pieprasījuma saņemšanas.

**3.** **Līguma izpildes termiņš**

3.1. Līguma izpildes laiks – līdz **………..2018.**

3.2. Līguma izpildes termiņu Līdzēji nav tiesīgi grozīt.

**4. Pasūtītāja saistības**

4.1. Pasūtītājs ir tiesīgs:

4.1.1. Kontrolēt Līguma izpildes gaitu un pieprasīt no Uzņēmēja un/vai VVĢ kontroles veikšanai nepieciešamo informāciju.

4.1.2. Vienpusēji apturēt būvniecību, ja Uzņēmējs pārkāpj Līguma vai normatīvo aktu prasības.

4.1.3. Sasaukt būvsapulci, ja ir radusies nepieciešamība.

4.1.4. Par Uzņēmēja saistību nepienācīgu izpildi vai neizpildīšanu līdz Līguma 3.1.punktā noteiktajam termiņam, Pasūtītājs ir tiesīgs Uzņēmējam aprēķināt līgumsodu – 0.01% apmērā no līgumcenas bez PVN par katru nokavēto dienu, bet kopumā ne vairāk kā 10% no līgumcenas bez PVN. Līgumsods neatbrīvo Uzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ.

4.1.5. Par Līgumsaistību neizpildi vispār Pasūtītājs ir tiesīgs Uzņēmējam aprēķināt līgumsodu EUR 10 000.00 apmērā. Līgumsods neietver zaudējumu atlīdzību un zaudējumi atlīdzināmi papildus.

4.1.6. Citas tiesības, kas izriet no attiecīgajiem normatīvajiem aktiem vai Līguma.

4.2. Pasūtītāja pienākumi:

4.2.1. Līgumā noteiktajā laikā un kartībā veikt norēķinus par izdarītajiem Darbiem.

4.2.2. Savlaicīgi veikt Uzņēmēja izpildīto Darbu pieņemšanu, ja tie atbilst Līguma noteikumiem un būvnormatīvu prasībām.

4.2.3. Līdzdarboties, Uzņēmējam saņemot veicamajiem Darbiem nepieciešamos saskaņojumus un atļaujas.

4.2.4. Nodot Uzņēmējam visu nepieciešamo dokumentāciju un sniegt visu nepieciešamo informāciju.

4.2.5. Piedalīties būvsapulcēs, ja tādas tiek rīkotas.

4.2.6. Atturēties no darbībām, kas var traucēt Darbu izpildi, ja vien tas nav saistīts ar būvniecības noteikumu pārkāpumiem.

4.2.7. Citi pienākumi, kas izriet no attiecīgajiem normatīvajiem aktiem vai Līguma.

4.3. Pasūtītājsatbild par:

4.3.1. Uzņēmējadarbības nodrošināšanai nepieciešamo dokumentu, informācijas savlaicīgu nodošanu Uzņēmējam.

4.3.2. Būvdarbu pieņemšanas – nodošanas organizāciju.

4.3.3. Finansējuma nodrošināšanu.

**5. VVĢ saistības**

5.1. VVĢ ir tiesīga:

5.1.1. Vienpusēji apturēt būvniecību, ja Uzņēmējs pārkāpj Līguma vai normatīvo aktu prasības.

5.1.2. Nozīmēt savu pārstāvi Darbu izpildes atbilstības/termiņu kontrolei.

5.1.3. Sasaukt būvsapulci, ja ir radusies nepieciešamība.

5.1.4. Citas tiesības, kas izriet no attiecīgajiem normatīvajiem aktiem vai Līguma.

5.2. VVĢ pienākumi:

5.2.1. Nodot Uzņēmējam visu nepieciešamo dokumentāciju (ja attiecināms) un sniegt visu nepieciešamo informāciju.

5.2.2. Kontrolēt Līguma izpildes gaitu un, ja nepieciešams, pieprasīt no Uzņēmēja kontroles veikšanai nepieciešamo informāciju.

5.2.3. Nekavējoties informēt Pasūtītāju par Uzņēmēja pieļautajiem pārkāpumiem, atkāpēm no tehniskās dokumentācijas vai būvdarbu termiņa neizpildes riskiem.

5.2.4. Piedalīties būvsapulcēs, ja tādas tiek rīkotas.

5.2.5. Piedalīties būvdarbu pieņemšanā.

5.2.6. Nodrošināt Uzņēmējam netraucētu piekļūšana Objektam, lai tajā varētu veikt sagatavošanas un būvniecības Darbus.

5.2.7. Atturēties no darbībām, kas var traucēt Darbu izpildi, ja vien tas nav saistīts ar būvniecības noteikumu pārkāpumiem.

5.2.8. Citi pienākumi, kas izriet no attiecīgajiem normatīvajiem aktiem vai Līguma.

5.3. VVĢatbild par:

5.3.1. Kaitējumu, kas VVĢ vainas dēļ, nodarīts Uzņēmējam vai trešajām personām. Netiešie zaudējumi nav jāatlīdzina.

5.3.2. Darbu un termiņu izpildes kontroli Objektā.

**6. Uzņēmēja saistības**

6.1. Uzņēmēja tiesības:

6.1.1. Līgumā noteiktajā laikā un apmērā saņemt atlīdzību par paveiktajiem Darbiem.

6.1.2. Laicīgi saņemt no Pasūtītāja un/vai VVĢ visu būvdarbiem nepieciešamo informāciju un dokumentus (ja tādi nepieciešami).

6.1.3. Netraucēti piekļūt Objektiem.

6.1.4. Sasaukt būvsapulci, ja ir radusies nepieciešamība.

6.1.5. Par Līguma 2.3. un 2.4.punktā noteiktā samaksas termiņu kavējumu Uzņēmējs ir tiesīgs prasīt no Pasūtītāja nokavējuma procentus – 0.1% apmērā no kavētās maksājuma summas bez PVN par katru nokavēto dienu, bet kopumā ne vairāk kā 10% no kavētās maksājuma summas bez PVN.

6.1.6. Citas tiesības, kas izriet no attiecīgajiem normatīvajiem aktiem vai Līguma.

6.2. Uzņēmēja pienākumi:

6.2.1. Pēc Pasūtītāja pieprasījuma, ne vēlāk kā uzsākot Līguma izpildi, Uzņēmējs iesniedz būvdarbos/pakalpojumos/piegādēs iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Iepirkuma līguma izpildes laikā Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.

6.2.2. Veikt Darbu izpildi Līgumā paredzētajā termiņā, apjomā un kvalitātē.

6.2.3. Darbus veikt saskaņā ar Latvijas būvnormatīvu un citu Latvijas Republikas normatīvo aktu noteikumu prasībām.

6.2.4. Darbu veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektos, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.

6.2.5. Pildīt visus citus no Līguma un Latvijas būvnormatīviem izrietošos Uzņēmēja pienākumus.

6.2.6. Nodrošināt visu Darbu izpildes procesā nepieciešamo dokumentu sagatavošanu un iesniegšanu Pasūtītājam.

6.2.7. Saņemt atļaujas un/vai saskaņojumus, ja tie ir nepieciešami Darbu veikšanai.

6.2.8. Ievērot un izpildīt Pasūtītāja un/vai VVĢ norādījumus, kā arī regulāri saskaņot veicamo Darbu izpildi.

6.2.9. Rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līdzēju sākotnējās vienošanās.

6.2.10. Pēc Pasūtītāja un/vai VVĢ pieprasījuma, Uzņēmējsnekavējoties sniedz atskaiti par paveiktajiem un veicamajiem Darbiem.

6.2.11. Būvdarbos izmantot tikai sertificētus materiālus, atbilstoši LBN.

6.2.12. Piedalīties būvsapulcēs, ja tādas tiek rīkotas.

6.2.13. Citi pienākumi, kas izriet no attiecīgajiem normatīvajiem aktiem vai Līguma.

6.3. Uzņēmējsatbild par:

6.3.1. Darbu veikšanu un organizēšanu, atbilstoši Līguma izpildes termiņam. Uzņēmējs apliecina, ka spēj Darbus veiktu norādītajā termiņā.

6.3.2. Pasūtītāja brīdināšanu, ja Darbu izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un visu nepieciešamo pasākumu veikšanu to novēršanai.

6.3.3. Apakšuzņēmēju Darbu, kā arī viņu pieļautajām kļūdām.

6.3.4. Atklāto defektu savlaicīgu un kvalitatīvu novēršanu.

6.3.5. Visu darba drošības pasākumu organizēšanu un ievērošanu Objektos.

6.3.6. Tīrību Objektos visā Darbu izpildes laikā, kā arī nodrošina, lai esošie gruži un materiālu atliekas nepiesārņo Objektiem pieguļošo teritoriju.

6.3.7. Kaitējumu, kas Uzņēmēja vainas dēļ, Darbu veikšanas laikā, nodarīts Pasūtītājam un/vai trešajām personām. Netiešie zaudējumi nav jāatlīdzina.

6.3.8. Kaitējumu Objektiem, kas rodas veicot Darbus, kā arī par defektiem, kas tiek atklāti garantijas termiņa laikā, ja tie radušies Uzņēmējavainas vai neuzmanības dēļ.

6.3.9. Uzņēmējs ir atbildīgs par piegādāto materiālu kvalitāti.

6.3.10. Uzņemties risku (nelaimes gadījumi, būves sagrūšana, bojājumu rašanās, zaudējumu nodarīšana trešajām personām u.c.) par Objektiem līdz Darbu pilnīgai pabeigšanai.

**7. Izmaiņas līgumā, tā darbības izbeigšana**

7.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.

7.2. Par Līguma būtiskām izmaiņām, kas maina Līguma cenu, iepirkuma priekšmetu, samaksas kārtību, līgumsoda un kavējuma procentu apmēru vai Līguma izpildes termiņus, Līdzēji vienojas tikai pamatojoties uz Līguma noteikumiem.

7.3. Līdzēji ir tiesīgi vienpusēji atkāpties no Līguma, brīdinot par to 5 (piecas) kalendārās dienas iepriekš, ja kāds no Līdzējiem ilgstoši (vairāk kā trīs nedēļas) nepilda vai atkārtoti (vairāk kā vienu reizi) pārkāpj Līgumā norādītās saistības.

7.4. Pasūtītājam ir tiesības vienpusēji atkāpties no Līguma pirms termiņa, rakstveidā brīdinot par to 5 (piecas) kalendārās dienas iepriekš, Publisko iepirkumu likuma 64.panta pirmajā daļā noteiktajos gadījumos.

**8. Strīdu risināšanas kārtība**

8.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

**9. Citi noteikumi**

9.1. Līgums ir saistošs Pasūtītājam un Uzņēmējam un visām trešajām personām, kas likumīgi pārņem viņu tiesības un pienākumus.

9.2. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

9.3. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

9.4. Līgums ar pielikumu sastādīts 3 (trīs) eksemplāros ar vienādu juridisku spēku, no kuriem viens glabājas pie Pasūtītāja, otrs – VVĢ, bet trešais – pie Uzņēmēja.

**10. Līdzēju rekvizīti un paraksti**

|  |  |
| --- | --- |
| **PASŪTĪTĀJS:** | **UZŅĒMĒJS:**  |
| **Viļakas novada dome** | **SIA „………”** |
| Abrenes iela 26, Viļaka, Viļakas novadsLV-4583 |  |
| Reģ.Nr.90009115618 | Reģ.Nr. |
| Banka: Valsts Kase | Banka:  |
| Kods: TRELLV22 | Kods:  |
| Konta Nr.: LV92TREL9807330381600 | Konta Nr.: LV… |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /Z.Vancāne/z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/……./z.v. |

|  |
| --- |
| **VVĢ:**  |
| **Viļakas Valsts ģimnāzija** |
| Pils iela 11, Viļaka, Viļakas novads LV-4583 |
| Reģ.Nr.90009135879 |
| \_\_\_\_\_\_\_\_\_\_\_\_\_\_\_\_\_\_\_\_\_\_ /S.Šaicāne/ z.v. |